stanford-oval/wikipedia huggingface dataset:
2021 ברוסיה
נפטרו

(קטגוריה:רוסים שנפטרו ב-2021)
2 בינואר – ולדימיר קורנב, שחקן קולנוע וטלוויזיה (יליד 1940)
9 בינואר – איסק חלאטניקוב, פיזיקאי גרעין רוסי (יליד 1919)
14 בינואר – בוריס גרצ'בסקי, במאי קולנוע (יליד 1949)
22 בינואר – פליקס גרומוב, מפקד הצי הרוסי בשנים 1992—1997 (יליד 1937)
28 בינואר – וסילי לנובוי, שחקן תיאטרון וקולנוע רוסי וסובייטי (יליד 1934)
30 בינואר – אלה יושפה, זמרת (ילידת 1937)
5 בפברואר – ולדימיר ויסוצקי, מפקד הצי הרוסי בשנים 2007—2012 (יליד 1954)
13 בפברואר – יורי ולאסוב, ספורטאי (יליד 1935)
18 בפברואר – אנדריי מייחקוב, שחקן קולנוע וטלוויזיה (יליד 1938)
7 במאי – יגור ליגצ'וב, מדינאי סובייטי (יליד 1920)
15 ביוני – ולדימיר שטאלוב, קוסמונאוט סובייטי-רוסי (יליד 1927)
5 ביולי – ולדימיר מנשוב, שחקן ובמאי סובייטי-רוסי (יליד 1939)
30 באוקטובר – איגור קירילוב, מנחה ומגיש חדשות סובייטי-רוסי (יליד 1932)
12 בנובמבר – ויקטור קוקליושקין, תסריטאי, דרמטורג, סאטיריקן, סופר ומנחה טלוויזיה (יליד 1945)
28 בנובמבר – אלכסנדר גראדסקי, מוזיקאי ומלחין (יליד 1949)
Courage

Courage (בעברית: אומץ) הוא אלבום האולפן העשרים ושבעה של הזמרת הקנדית סלין דיון. האלבום יצא לאור ב-15 בנובמבר 2019, על ידי חברת התקליטים קולומביה רקורדס. מתוך האלבום יצאו שני סינגלים: "Imperfections" ו-"Lying Down".
רקע והפקה

ב-18 בספטמבר 2019, חשפה דיון ברשתות החברתיות שלה את עטיפת האלבום, והוציאה 3 שירים חדשים שנכללו בתוך האלבום עצמו.
סינגלים

"Imperfections" - יצא לאור ב-18 בספטמבר 2019, כסינגל הראשון מתוך האלבום. בסמוך לצאתו, העלתה דיון לערוץ היוטיוב שלה את הקליפ המלא של השיר, אשר צולם בשחור-לבן ולאורכו ניתן לראות את דיון, כשהיא לובשת שמלה בצבע שחור, תוך שהיא נמצאת בחדר חשוך. עם יציאתו נכנס השיר היישר אל המקום הראשון במצעד הרשמי של קוויבק.
"Lying Down" - יצא לאור ב-19 באוקטובר 2019, כסינגל השני מתוך האלבום.
"Courage" - יצא לאור ב-18 בספטמבר 2019, כסינגל השלישי מתוך האלבום.
"Soul" - יצא לאור ב-24 בינואר 2020, כסינגל הרביעי מתוך האלבום.
סינגלים > סינגלים שיווקים

"Flying on My Own" - יצא לאור ב-9 ביוני 2019, כסינגל השיווקי הראשון מתוך האלבום. בסמוך לצאתו, העלתה דיון לערוצה את הקליפ המלא של השיר, המציג בתוכו את דיון, כשהיא מבצעת אותו בהופעה חיה בסיבוב ההופעות הקבוע שלה "Celine", אשר התקיים בלאס וגאס. עם יציאתו נכנס השיר היישר אל המקום הראשון במצעד הרשמי של קוויבק.
סיבוב הופעות

כדי לקדם את האלבום, יצאה דיון ב-18 בספטמבר 2019, לסיבוב ההופעות הארבעה עשר שלה "Courage World Tour". סיבוב ההופעות צפוי להסתיים ב-18 בספטמבר 2020.
במהלך סיבוב ההופעות עתידה דיון להופיע בפארק הירקון, בהופעה שלא תעלה על 20,000 צופים. כמו כן, חייבה דיון את הקהל אשר יגיע למופעים שלה, לבוא בלבוש אלגנטי בלבד. כמו כן, הכריזה על מופע נוסף בארץ שיתקיים בפארק הירקון.
רשימת רצועות

| Courage> מס' | Courage> שם | Courage> כותב(ים) | Courage> משך | Courage>  | Courage>  | Courage>  | Courage>  | Courage>  | Courage>  |
| --- | --- | --- | --- | --- | --- | --- | --- | --- | --- |
| 1. | Flying on My Own  | יורגן אלופסון, ליז רודריגס, אנטון "היברידי" מורטנסון | 3:32 |  |  |  |  |  |  |
| 2. | Lovers Never Die  |   | 2:51 |  |  |  |  |  |  |
| 3. | Falling in Love Again  |   | 3:51 |  |  |  |  |  |  |
| 4. | Lying Down  | סיה, דייוויד גטה, ג'ורג'יו טונפור | 3:56 |  |  |  |  |  |  |
| 5. | Courage  | סטפן מוצ'יו, אריק אלקוק, ליז רודריגס | 4:12 |  |  |  |  |  |  |
| 6. | Imperfections  | ארי סטפרנס לף, דאלאס קוהלקה, מייקל פולק, ניקולס פרלוף-גילס | 3:57 |  |  |  |  |  |  |
| 7. | Change My Mind  |   | 3:01 |  |  |  |  |  |  |
| 8. | Say Yes  |   | 3:32 |  |  |  |  |  |  |
| 9. | Nobody's Watching  |   | 3:12 |  |  |  |  |  |  |
| 10. | The Chase  |   | 3:49 |  |  |  |  |  |  |
| 11. | For the Lover That I Lost  |   | 2:54 |  |  |  |  |  |  |
| 12. | Baby  |   | 3:34 |  |  |  |  |  |  |
| 13. | I Will Be Stronger  |   | 3:27 |  |  |  |  |  |  |
| 14. | How Did You Get Here  |   | 4:21 |  |  |  |  |  |  |
| 15. | Look at Us Now  |   | 3:18 |  |  |  |  |  |  |
| 16. | Perfect Goodbye  |   | 3:28 |  |  |  |  |  |  |
| משך כולל: | משך כולל: | משך כולל: | 57:00 |  |  |  |  |  |  |
| Courage — מהדורה דלוקס> מס' | Courage — מהדורה דלוקס> שם | Courage — מהדורה דלוקס> כותב(ים) | Courage — מהדורה דלוקס> משך | Courage — מהדורה דלוקס>  | Courage — מהדורה דלוקס>  | Courage — מהדורה דלוקס>  | Courage — מהדורה דלוקס>  | Courage — מהדורה דלוקס>  | Courage — מהדורה דלוקס>  |
| --- | --- | --- | --- | --- | --- | --- | --- | --- | --- |
| 17. | Best of All  |   | 3:23 |  |  |  |  |  |  |
| 18. | Heart of Glass  |   | 3:31 |  |  |  |  |  |  |
| 19. | Boundaries  |   | 3:22 |  |  |  |  |  |  |
| 20. | The Hard Way  |   | 3:24 |  |  |  |  |  |  |
| משך כולל: | משך כולל: | משך כולל: | 70:40 |  |  |  |  |  |  |
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 2 |
|  איטליה | מצעד האלבומים האיטלקי | 10 |
|  אירלנד | מצעד האלבומים האירי | 5 |
|  ארצות הברית | בילבורד 200 | 1 |
|  גרמניה | GfK – טופ 100 | 4 |
|  הולנד | מצעד 100 האלבומים ההולנדיים | 10 |
|  הממלכה המאוחדת | מצעד האלבומים הבריטי | 2 |
|  הממלכה המאוחדת | מצעד האלבומים הדיגיטליים | 3 |
|  ולוניה | אולטראטופ 40 | 1 |
|  נורווגיה | VG-lista | 16 |
|  ניו זילנד | המצעד הניו זילנדי הרשמי | 5 |
|  סקוטלנד | מצעד האלבומים הסקוטי | 2 |
|  פלנדריה | אולטראטופ 50 | 3 |
|  שוודיה | סוורייטופליסטן | 30 |
נתוני מכירות

| מקום | תארים | מכירות |
| --- | --- | --- |
| בריטניה (BPI) | כסף | 60,000 |
| צרפת (SNEP) | זהב | 50,000 |
היסטוריית יציאות לאור

| מדינה | תאריך יציאה | חברת תקליטים | פורמט | גרסה | קטלוג | מקור |
| --- | --- | --- | --- | --- | --- | --- |
| עולם | 15 בנובמבר 2019 | קולומביה | תקליטור • הזרמת מוזיקה • הורדה דיגיטלית | רגילה | 190759524824 |  |
| עולם | 15 בנובמבר 2019 | קולומביה | תקליטור • הזרמת מוזיקה • הורדה דיגיטלית | דלוקס | 194397018127 |  |
| יפן | 27 בנובמבר 2019 | SMEJ | בלו ספק • תקליטור כפול | — | SICP-31334 |  |
| עולם | 7 בפברואר 2020 | קולומביה | תקליט | — | 190759524817 |  |
סימילרווב

| --- | --- |


 סוג:  חברה ציבורית (NYSE: SMWB)
 תקופת הפעילות:  2007–הווה (כ־17 שנים)
 מייסדים:  אור עופר, אלכס איטלמן, ניר כהן
 מנכ"ל:  אור עופר
 שירותים עיקריים:  כלים לניטור ומחקר תעבורת אינטרנט, מידע על אתרי אינטרנט ואפליקציות, כלי מחקר התנהגות גולשים ושיווק דיגיטלי, ניתוח תנועת גולשים, רשימת אתרי האינטרנט הפופולריים ביותר, מחקר מילות מפתח, מחקר שוק
 שווי:  1.02 מיליארד דולר (2 בדצמבר 2024)
 שפות תכנות:  Hadoop 
 www.similarweb.com
 
סימילרווב בע"מ (Similarweb) היא חברה ציבורית ישראלית, המפתחת כלים לניטור ומחקר מידע על אתרי אינטרנט. לחברה משרדים ב-12 מדינות בעולם ומשרדיה הראשיים נמצאים בגבעתיים. החברה הפכה לציבורית בבורסה לניירות ערך בניו יורק במאי 2021.
היסטוריה

החברה נוסדה בתל אביב בשנת 2007 על ידי אור עופר, אלכס איטלמן וניר כהן. החברה גייסה 235 מיליון דולר בתשעה סבבי גיוס, האחרון בהם בשנת 2020, בו גייסה 120 מיליון דולר.
לחברה כ-1,250 עובדים הפועלים ממשרדים בשמונה מדינות: ישראל, ארצות הברית, אנגליה, צרפת, גרמניה, אוסטרליה, סינגפור, יפן וברזיל.
טכנולוגיה

Similarweb מפתחת כלים המאפשרים ניתוח של תנועת גולשים באתרי אינטרנט, מידע נאסף ממספר מקורות שונים שנותנים מידע על שימושיות של משתמשים באינטרנט הכוללים שותפי מידע שונים, ומידע אנונימי מגולשים על ידי שימוש בנתוני גלישה מתוספים ייעודיים לדפדפן אשר מפיצה החברה. השירות מסופק באופן מוגבל וחינמי עבור גולשים מזדמנים אך השירות פונה בעיקר לחברות גדולות, המחפשות מידע מקיף ומבוסס המספק תובנות עסקיות שעוזרות להשפיע על החלטות בתחומי שיווק, מכירות ומחקר.
רכישות

בשנת 2014 רכשה החברה את החברה הישראלית Tapdog, שפיתחה פלטפורמה למודיעין עסקי לארגונים.
בשנת 2015 רכשה החברה את החברה האמריקאית Quettra תמורת 40 מיליון דולר. החברה עוסקת בניתוח דמוגרפי של משתמשי אפליקציות ואת חברת Swayy הישראלית העוסקת במתן המלצות תוכן למנהלי מדיה.
בשנת 2021 רכשה החברה את אמבי מובייל, חברה אמריקנית המתמחה בניתוח נתונים בסלולר.
בשנת 2022 רכשה החברה את Rank Ranger, חברה ישראלית המתמחה במעקב דירוגי אתרים במנועי חיפוש.
בשנת 2024 רכשה החברה את Admetricks, חברת מודיעין עסקי לפרסום באינטרנט ותכנון תקציבי מדיה דיגיטלית, ואת חברת 42matters, חברה המתמחה במודיעין עסקי לאפליקציות.
ביצועים פיננסיים

בשנת 2018 רשמה החברה הכנסות של 51.5 מיליון דולר. ההכנסות עלו ל-70.6 מיליון דולר בשנת 2019 ול-93.5 מיליון בשנת 2020, קצב גידול של 37% ו-32% בהתאמה. בשנת 2018 רשמה החברה הפסד של 33.7 מיליון דולר. ההפסד ירד ל-17.7 מיליון דולר בשנת 2019 ו-22 מיליון דולר בשנת 2020. שיעור הרווח הגולמי של החברה עומד בשנת 2020 על 77%.
במאי 2021 הונפקה החברה בבורסה לניירות ערך בניו יורק לפי שווי של 1.8 מיליארד דולר.
ב- 16 בפברואר 2022 דיווחה Similarweb על הכנסות של 40.2 מיליון דולר ברבעון הרביעי של 2021, ועל הכנסות חוזרות שנתיות של 165 מיליון דולר
הערות שוליים

↑   רותי לוי, סימילרווב הונפקה בניו יורק לפי שווי של 1.63 מיליארד דולר, באתר TheMarker‏, 12 במאי 2021
↑  נועה פרג, ‏למצוא בלי לחפש, באתר גלובס, 2 בספטמבר 2009
↑  פרופיל החברה, באתר Crunchbase
↑   ענבל אורפז, חברת האינטרנט הישראלית SimilarWeb השלימה גיוס 15 מיליון דולר, באתר TheMarker‏, 25 בנובמבר 2014
↑  הגר רבט ומאיר אורבך, ממימון לעסקים קטנים ועד לאילנות יוחסין מקוונים, באתר כלכליסט, 18 באפריל 2018
↑  אקזיט כחול-לבן שני בשבוע: SimilarWeb רוכשת את Tapdog הישראלית [אקזיט | גיקטיים], באתר גיקטיים | חדשות, עדכונים וכתבות על טכנולוגיה, אינטרנט וסטארטאפים., ‏2014-03-20
↑  עידן רבי, ‏רכישה שלישית לחברת SimilarWeb; תתרחב בעמק הסיליקון, באתר גלובס, 10 בדצמבר 2015
↑  SimilarWeb רוכשת את הסטארט-אפ Swayy במיליוני ד', באתר גלובס, 20 ביולי 2015
↑   יוסף חרש, סימילרווב עקפה את התחזיות עם הכנסות של 35 מיליון דולר, באתר TheMarker‏, 10 בנובמבר 2021
↑  חברת Similarweb רוכשת את Rank Ranger העוסקת ב-SEO וניטור דירוג במנועי חיפוש, באתר TECH-IL, ‏1 באפריל 2022
↑  Similarweb Acquires Admetricks to Expand Ad Intelligence Offering, Business Wire, ‏4 במרץ 2024
↑  סימילרווב ברכישת ענק: תשלוט בשוק שצפוי לצמוח ל-15 מיליארד דולר?, באתר אייס, 1 ביולי 2024
↑  גלעד מנדל, סימילארווב - המחיר בהנפקה נקבע על 22 דולר, מעל הטווח הראשוני, באתר ביזפורטל, 12 במאי 2021
↑  תשקיף לקראת הנפקה
↑  Similarweb: Q4 Earnings Snapshot, AP NEWS, ‏2022-02-16 (באנגלית)
אין הנחתום מעיד על עיסתו

האופה - ציור מאת יופ אדריאנסזון ברקהיידה (אנ'), בסביבות 1681
אין הנחתום מעיד על עיסתו הוא ביטוי שנטבע בצורתו זו בספרות העברית החדשה ומשמעותו היא שלא ראוי שאדם יעיד על איכות מוצריו מכיוון שהוא אינו אובייקטיבי.
מקור הפתגם

בספרות חז"ל ישנו מקור המופיע מספר פעמים ועוסק בנחתום ועיסתו. כך למשל: ”אמ' ר' חייה רבה. עלובה העיסה שנחתומה מעיד עליה שהיא רעה” (בראשית רבה, פרשה ל"ד, סימן י').
הרעיון שהתהילה של האדם צריכה לבוא מאנשים זרים, שרואים את התוצאות האמיתיות של המעשים שלו, ולא מפיו שלו עצמו, שכן הוא לא יכול להעריך את פעולותיו באופן אובייקטיבי מובע גם במשלי: ""יְהַלֶּלְךָ זָר וְלֹא פִיךָ, נָכְרִי וְאַל שְׂפָתֶיךָ".
שימושים בעברית המודרנית

לביטוי משמעות דומה לזה של "יהללך זר ולא פיך", אך, כפי שמובא למעלה, הוא יכול לשמש גם במקרים בהם האדם מעיד על יצירתו שהיא גרועה.
לביטוי משמעות נוספת, לפיה אין להסיק מהמוניטין של אדם (או, במובנים מודרניים יותר, המוניטין של חברה או של מותג) על איכות מוצריו, אלא יש לשפוט כל מוצר במנותק מהיצרן.
בעיתון "על המשמר" משנת 1943 נכתב: "בדרך כלל מקובל כי אין הנחתום מעיד על עיסתו. אולם כפי הנראה שאמרה זו מופנית רק כלפי פשוטי העם... מה שאין כן רמי היחש והמעלה. הם מעידים השכם והערב על טיב עיסתם: 'אני הנני הלוחם הוותיק והיחיד לאחדות, לאחווה, חירות ודמוקרטיה, אני ואין בלתי...".
ב"מעריב" משנת 1986 מופיעה כתבה על דוד מגן. כשנשאל איזה ראש עירייה היה, הוא ענה: "אין הנחתום מעיד על עיסתו... אבל לא שכח להזכיר שלאחרונה נבחר בקולותיהם של יותר משבעים אחוז מהמצביעים".
ב"הארץ" משנת 2018, בכתבתה של חברת הכנסת מירב בן-ארי, טוען יולי אדלשטיין כלפי האשמותיו של העיתונאי גדעון לוי: "אמנם אין הנחתום מעיד על עיסתו, אך את מה שהספקתי לעשות בקדנציה הזאת, שהיא הראשונה שלי, לא יוכל לוי לקחת ממני. בשלוש השנים האחרונות שיניתי את החיים לאנשים במדינה...".
הערות שוליים

↑  מילון אבן שושן
↑  ראו לעיל בקישורים חיצוניים
↑  פ. טובין, "המעמידים פנים", על המשמר, 28 בדצמבר 1943
↑  "אלוהים אחד ואין שני", מעריב, 26 בספטמבר 1986
↑   מירב בן ארי, ומה עם מצב הנשים בעוטף עזה?, באתר הארץ, 3 ביוני 2018
טיסה 901 של אייר ניו זילנד

| --- | --- |

המטוס שהיה מעורב בתאונה, כשנתיים לפני התקרית
 תאריך:  28 בנובמבר 1979 
 מיקום:  הר ארבוס, האי רוס, אנטארקטיקה
 גורם:  טעות אנוש
 קואורדינטות:  77°25′30″S 167°27′30″E﻿ / ﻿77.425°S 167.45833333333°E﻿ / -77.425; 167.45833333333
 הרוגים:  257
 פצועים:  0 
 ניצולים:  0
 המעורבים באסון

כלי טיס
 כלי טיס:  מקדונל דאגלס DC-10
 מספר זנב:  ZK-NZP
 מוצא:  נמל התעופה של אוקלנד, ניו זילנד
 יעד:  נמל התעופה של אוקלנד, ניו זילנד
 מפעיל:  אייר ניו זילנד
 נוסעים:  237
 אנשי צוות:  20
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיטיסה 901 של אייר ניו זילנד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיטיסה 901 של אייר ניו זילנד
 נתיב טיסה 901 בדקות שקדמו להתנגשות בהר. המטוס הנמיך גובה בשתי לולאות ואז טס ישר אל הר ארבוס עד אתר ההתנגשות המסומן בכוכב
 
טיסה 901 של אייר ניו זילנד הייתה טיסת תיירות סדירה של אייר ניו זילנד לאנטארקטיקה אשר הופעלה בין השנים 1977–1979. הטיסה המריאה מנמל התעופה של אוקלנד בשעות הבוקר ומסלולה כלל טיסה של מספר שעות מעל יבשת אנטארקטיקה בטרם שבה לאוקלנד עם נחיתת ביניים בנמל התעופה של קרייסטצ'רץ'. ב-28 בנובמבר 1979, בעת הטיסה ה-14 בקו זה, מטוס מקדונל דאגלס DC-10, מספר זנב ZK-NZP, התנגש בהר ארבוס על האי רוס באנטארקטיקה. בתאונה נהרגו כל יושבי המטוס, 237 נוסעים ו-20 אנשי צוות. התאונה נודעה בכינוי "אסון הר ארבוס".
החקירה הראשונה קבעה כי התאונה נגרמה כתוצאה מטעות טייס, אולם גל מחאות ציבוריות הוביל להקמת ועדת חקירה ממלכתית. הוועדה, בראשות שופט בית המשפט העליון של ניו זילנד פיטר מהון, קבעה כי התאונה נגרמה כתוצאה מתיקון שהוכנס לקואורדינטות של מסלול הטיסה בלילה לפני האסון, לצד מחדל של אי-יידוע צוות המטוס על שינוי זה. הצירוף של שני הגורמים הללו הביא לכך שמחשב הטיסה לא הוביל את המטוס לאורך מצר מקמרדו, כפי שסברו הטייסים, אלא ניתב את המטוס למסלול התנגשות בהר ארבוס. דו"ח ועדת החקירה האשים את אייר ניו זילנד בהצגת "מסכת מתוכננת של שקרים", דבר שהוביל להחלפת ההנהלה הבכירה של החברה.
זהו האסון הקטלני ביותר בתולדות ניו זילנד בעתות שלום.
הטיסה והמטוס

חברת אייר ניו זילנד שיווקה את טיסה 901 כחוויה ייחודית לתצפית על אנטארקטיקה. לטיסה נלווה מדריך מנוסה אשר הסביר לנוסעים, באמצעות מערכת הכריזה, את נקודות הציון שניתן לראות במהלך הטיסה. מסלול הטיסה כלל טיסה בגובה נמוך מעל מצר מקמרדו. הטיסה המריאה ושבה לניו זילנד באותו היום.
לוח הזמנים הרגיל של טיסה 901 כלל המראה מנמל התעופה של אוקלנד בשעה 8:00 בבוקר אל אנטארקטיקה. טיסה רצופה לאנטארקטיקה וחזרה אל ניו זילנד. נחיתת ביניים בנמל התעופה של קרייסטצ'רץ' בשעה 7:00 בערב, לאחר השלמת מסלול של 8,630 ק"מ. לאחר עצירה של 45 דקות בקרייסטצ'רץ', במהלכה המטוס תודלק וצוות המטוס הוחלף, הטיסה המריאה לאוקלנד, מרחק 747 ק"מ, והגיעה ליעדה הסופי בשעה 9:00 בערב. מחיר כרטיס בטיסה שיצאה ב-28 בנובמבר 1979 היה 359 דולר ניו זילנדי.
בין המדריכים בטיסות קודמות ליום האסון היו אישים בולטים ובהם אדמונד הילרי. הילרי אף היה מתוכנן לשמש מדריך בטיסה בחודש נובמבר 1979, אולם ביטל השתתפותו עקב מחויבויות אחרות. הוא הוחלף על ידי חברו למסעות טיפוס רבים, פיטר מולגרו.
התפוסה הממוצעת בטיסות קודמות הייתה כ-85%, והמושבים הפנויים, בדרך כלל במרכז המטוס, אפשרו לנוסעים לנוע בחופשיות בתא הנוסעים ולהתבונן בחלונות. לביצוע הטיסות שימשו מטוסים מתוך צי של שמונה מטוסי DC-10 בחברת אייר ניו זילנד. המטוס בטיסה ב-28 בנובמבר 1979, מספר זנב ZK-NZP, היה המטוס ה-182 מדגם זה שיוצר במקדונל דאגלס ונמסר לחברה ב-12 בדצמבר 1974. היה זה המטוס הראשון של החברה מדגם זה שצויד במנועי ג'נרל אלקטריק מדגם CF6-50C, ועד להתרסקותו צבר 20,700 שעות טיסה.
התאונה > ההתנגשות בהר

בטרם ההתנגשות הודיע הטייס קולינס לפיקוח הטיסה במקמרדו כי הוא ינמיך לגובה של כ-610 מטר. עם סיום ההנמכה העביר את המטוס למצב טייס אוטומטי. מחוץ למטוס הייתה שכבת עננים אשר התמזגה בצבעה עם לובן השלג שכיסה את הר הגעש, כך שלא הייתה כל אזהרה ויזואלית לטייסים. התמזגות צבעים זו הטעתה את הטייסים לחשוב כי הם רואים את מדף הקרח רוס, בעוד שבמציאות הם הביטו בהר עצמו. חברת אייר ניו זילנד לא הזהירה את הטייסים מתופעה זו של התמזגות הצבע הלבן של עננים בקרקע, תופעה אופיינית לאזורי הקטבים. כתוצאה מכך, בעוד הטייסים סוברים שהם מעל מצר מקמרדו, הם טסו במפרץ לואיס מול הר ארבוס.
26 שניות בטרם ההתנגשות נשמע מהנדס הטיסה, היחיד בצוות שביצע בעבר טיסה דומה, אומר: "זה לא מוצא חן בעיני." מיד אחר כך, נשמע הטייס הראשי משוחח עם טייס המשנה האם לפנות ימינה או שמאלה. בשעה 12:49 הופעלה אזעקת מערכת ההתראה מפני התקרבות אל הקרקע. אף שקולינס הורה מיד להגביר את כוח המנועים, למטוס לא נותר די זמן כדי לסטות מנתיב ההתנגשות בהר, שש שניות אחר כך התנגש המטוס בצלע ההר והתרסק. כל הנוסעים ואנשי הצוות נהרגו מיד עם ההתנגשות בשעה 12:50.
לאחר שניסיונות פיקוח הטיסה במקמרדו ליצור קשר רדיו עם המטוס כשלו, הם הודיעו לחברת אייר ניו זילנד כי הקשר עם המטוס אבד. מיד אחר כך הוצבו בכוננות כוחות חילוץ והצלה של ארצות הברית.
התאונה > שיוך לאומי של אנשי הצוות והנוסעים

הייתה זו התאונה הראשונה בתולדות אייר ניו זילנד בה נהרגו נוסעים.
| מדינה | נוסעים | צוות | סה"כ |
| --- | --- | --- | --- |
| ניו זילנד ניו זילנד | 180 | 20 | 200 |
| יפן יפן | 24 |  | 24 |
| ארצות הברית ארצות הברית | 22 |  | 22 |
| הממלכה המאוחדת הממלכה המאוחדת | 6 |  | 6 |
| קנדה קנדה | 2 |  | 2 |
| אוסטרליה אוסטרליה | 1 |  | 1 |
| צרפת צרפת | 1 |  | 1 |
| שווייץ שווייץ | 1 |  | 1 |
| סה"כ | 237 | 20 | 257 |
מאמצי חיפוש והצלה

בשעה 2:00 אחר הצהריים, כשעה לאחר ההתנגשות, הודיע הצי האמריקאי כי החל בהכנות למשימת חיפוש והצלה בה ישתתפו מטוס לוקהיד LC-130 ושני מסוקי בל UH-1N, זאת לאחר שאבד הקשר עם טיסה 901 של אייר ניו זילנד. שעתיים אחר כך נמסר כי הראות באזור התאונה היא למרחק 64 ק"מ וכי שישה כלי טיס מחפשים אחר המטוס.
טיסה 901 הייתה מתוכננת לנחות נחיתת ביניים בקריסטצ'רץ' כחמש שעות לאחר מועד ההתנגשות. כ-50 מנוסעי הטיסה התכוונו לרדת מן הטיסה בנמל תעופה זה. בתחילה נמסר למשפחות שהמתינו בקריסטצ'רץ' כי בדרך כלל הטיסה מאחרת מעט, אולם ככל שחלף הזמן היה ברור כי אירעה תקלה בטיסה.
בשעה 09:00, כחצי שעה לאחר שהיה אוזל הדלק במכלי המטוס, לו היה ממשיך לטוס, הודיעה חברת אייר ניו זילנד לעיתונות כי המטוס ככל הנראה אבד. באותה עת חיפשו צוותי חיפוש והצלה לאורך נתיב הטיסה מבלי שמצאו דבר. רק בשעה 12:55 לאחר חצות הודיעה צוות של מטוס הצי האמריקאי כי זיהה שרידים על צלע הר ארבוס, מבלי שניתן היה לראות ניצולים. בתשע בבוקר, עשרים שעות לאחר ההתנגשות, הצליחו מסוקים עם צוותי הצלה לנחות על צלע ההר. הצוותים אימתו את ההשערה כי מדובר בשרידי טיסה 901 וכי כל הנוסעים ואנשי הצוות נספו. שרידי המטוס היו בגובה 447 מטר מעל פני הים. בין השרידים נמצא זנב המטוס ועליו לוגו חברת התעופה אייר ניו זילנד. חלקים מן המטוס וחלקי גופות הוטסו לניו זילנד לצורך זיהוי. 44 מקורבנות התאונה לא זוהו ונערכה להם הלוויה מאוחדת ב-22 בפברואר 1980.
מאמצי החיפוש נרחבים אחר קורבנות האסון נמשכו עד 9 בדצמבר 1979, בעיקר בלחצה של ממשלת יפן, אשר 24 מאזרחיה היו על הטיסה. להר ארבוס נשלחה משלחת של קציני משטרה וצוות הצלה הררי במטוס תובלה של חיל האוויר הניו זילנדי. זיהוי חלקי הגופות נעשה על ידי צוות מומחים. מאמץ זה הניב הצלחה יוצאת דופן בנסיבות האסון, זיהוי של 83% מקורבנות התאונה, למרות תנאי השטח הקשים והעובדה ששחפים אכלו חלקים מן הקורבנות.
בשנת 2006 העניקה ממשלת ניו זילנד מדליית שירות יוצא דופן לאנשי הצוות הניו זילנדים שעסקו במלאכת האיתור בארבוס. בשנת 2009 הוענקה המדליה אף לכ-40 אמריקנים שסייעו במאמצי האיתור, בטקס שנערך בוושינגטון די. סי..
חקירות התאונה

אף שטיסה 901 התרסקה באחד מן האזורים המבודדים ביותר על פני כדור הארץ, אתר התאונה הכיל ראיות למכביר. הקופסאות השחורות במטוס, זו המכילה את הקלטת הקול וזו המכילה את רישום נתוני הטיסה, אותרו במצב טוב ופוענחו. קיים תיעוד צילומי נרחב של הטיסה עד לרגע התנגשות, כיוון שרבים מן הנוסעים צילמו במצלמותיהם מבעד לחלונות המטוס וניתן היה לפתח את סרט הצילום מרוב המצלמות שנמצאו.
חקירות התאונה > דו"ח החקירה הרשמי

ב-12 ביוני 1980 פרסם החוקר הראשי לתאונות כלי טיס של ניו זילנד, רון צ'יפינדייל, את דו"ח התאונה. על פי הדו"ח, טעות טייס הייתה הגורם הראשי לתאונה והחוקר ייחס את האחריות לטייס הראשי קולינס בכך שהחליט להנמיך את גובה הטיסה מתחת למינימום הבטיחותי ולהמשיך להטיס את המטוס בגובה זה בשעה שצוות המטוס לא היה בטוח במיקומו. הגובה הבטיחותי המינימלי לטיסה באזור היה 1,800 מטר, אף בתנאי מזג אוויר טובים, אולם צירוף של גורמים הביא את הטייס למסקנה כי המטוס נמצא מעל לשטח הים (מעל מצר מקמרדו) וטייסי טיסות 901 קודמות אף הם הנמיכו מתחת לגובה המינימלי הבטיחותי כדי להעניק לנוסעים תצפית טובה יותר על האזור, כפי שעלה מתמונות שפרסמה חברת אייר ניו זילנד בירחון התיירות שלה ומעדויות של עובדים בבסיס סקוט.
חקירות התאונה > ועדת החקירה הממלכתית

בתגובה לדרישה ציבורית הודיעה ממשלת ניו זילנד על הקמת ועדת חקירה ממלכתית על האסון, המורכבת מחבר יחיד, שופט בית המשפט העליון של ניו זילנד פיטר מהון. הוועדה פתחה את דיוניה ב-7 ביולי 1980.
הדו"ח של השופט מהון, אשר פורסם ב-27 באפריל 1981, מנקה את צוות המטוס מאחריות לאסון. מהון קבע כי הגורם העיקרי להתרסקות המטוס היה שינוי קואורדינטות נקודות הציון בתוכנית הטיסה אשר נעשה על ידי חברת אייר ניו זילנד במחשב הניווט שבמשרדי החברה, זאת מבלי שנודע על כך לטייסים. תוכנית הטיסה החדשה הובילה את המטוס ישירות אל ההר, במקום לטוס לצד ההר. כיוון שבעת האסון לא ניתן היה להבחין בהר הלבן על רקע לובן העננים, בתנאי האור הייחודיים בחוג הקוטב, הטייסים לא זיהו את ההר הניצב לפניהם, אלא אשליה של אופק מרוחק. מהון ציין כי צוות הטייסים המנוסה באלפי שעות טיסה הכיר את מערכת הניווט האינרציאלית המותקנת במטוס וסמך עליה. מהון גם קבע כי פקח הטיסה בתחנת מקמרדו התיר לטייס קולינס להנמיך לגובה 460 מטר, מתחת לגובה הטיסה הבטיחותי.
בדו"ח קבע מהון כי אנשי הנהלה וטייסים בכירים בחברת אייר ניו זילנד קשרו קשר כדי להטות את תוצאות החקירה והאשים אותם ב"מסכת מתוכננת של שקרים" בכך שהסתירו ראיות ושיקרו לחוקרים. מהון קבע כי דו"ח החקירה של חוקר התאונות הראשי משקף הבנה לקויה של הכרוך בהטסת מטוסי נוסעים, כיוון שהחקירות שבהן היה מעורב עד לאותה עת היו בעיקרן תאונות כלי טיס קלים. הדו"ח מותח ביקורת על שיטות החקירה של החוקר הראשי ועל ידע לקוי, אלה אפשרו את היווצרות הטעויות במסקנותיו. מהון קובע כי החוקר הראשי צ'יפינדייל לא הבין כלל את חשיבות שינוי תוכניות הטיסה ואת תנאי הראות הייחודיים באזור אנטארקטיקה.
מסקנת מהון היא כי לו היו הטייסים מודעים לשינוי בתוכנית הטיסה, התאונה הייתה נמנעת.
דו"ח ועדת החקירה הממלכתית של מהון עמד לביקורת בתי המשפט בשתי ערכאות. תחילה יזמה חברת אייר ניו זילנד פניה לבית המשפט העליון של ניו זילנד, זאת לאחר שבדו"ח נקבע כי לאור התנהגות החברה, עליה לשאת ביותר ממחצית הוצאות ועדת החקירה. כן בקשה חברת התעופה לבטל את הקביעות שנקבעו כנגדה על קשירת קשר להסתרת ראיות, בטענה שלעדים אשר הופיעו מטעמה בפני השופט מהון כלל לא ניתנה הזדמנות להשיב להאשמה זו. בית המשפט העליון ביטל את החלטת מהון להטיל הוצאות על חברת התעופה, אולם לא ביטל, בדעת רוב, את קביעותיו באשר להתנהגותה לאחר האסון. על החלטה זו ערער מהון למועצה המלכותית של הממלכה המאוחדת. ב-20 באוקטובר 1983 פסקה המועצה המלכותית כי יש לדחות את ערעורו של מהון וקבעה כי מהון חרג בכללי הצדק הטבעי בקביעותיו באשר לקשר שקשרה חברת התעופה להטות את החקירה. קביעות המועצה המלכותית, אף שאינן סותרות את מסקנות מהון באשר לאחריות חברת התעופה לאסון, הציתו מחדש את הוויכוח בציבור הניו זילנדי בשאלה: איזה מבין הדו"חות הגיע למסקנות הנכונות בחקירתו? בעוד אייר ניו זילנד ורשות התעופה האזרחית הניו זילנדית תמכו במסקנות חוקר התאונות צ'יפינדייל, משפחתו של הטייס הראשי קולינס ורבים מטייסי מטוסי הנוסעים באייר ניו זילנד, תמכו במסקנות השופט מהון.
מורשת האסון

התרסקות טיסה 901 הייתה אחד האסונות הבולטים בהיסטוריה המודרנית של ניו זילנד והאסון האווירי הרביעי בעולם במספר ההרוגים, בעת שאירע. זהו אסון התעופה הקטלני ביותר בהיסטוריה במספר ההרוגים, שבו היה מעורב מטוס אחד. 
התרסקות טיסה 901, לצד התרסקות טיסה 191 של אמריקן איירליינס שאירעה חצי שנה לפני כן, פגעו באופן קשה בתדמיתו של המטוס מדגם DC-10. המטוס שהתרסק, יחד עם שבעת המטוסים האחרים מדגם זה שאותם הפעילה חברת אייר ניו זילנד, חזרו לטיסה זמן קצר קודם התאונה לאחר שהיו מושבתים בעקבות חקירת טיסה 191 של אמריקן איירליינס. האסון תרם להוצאת המטוסים מדגם DC-10 משירות אייר ניו זילנד והחל מאמצע שנת 1981 הוצאו מטוסים אלה משירות החברה והוחלפו במטוסי בואינג 747, תהליך שהסתיים בדצמבר 1982. לאחר האסון הופסקו גם טיסות התיירות של חברת אייר ניו זילנד לאנטארקטיקה. חברת קואנטס הפסיקה אף היא את טיסות התיירות לאנטארקטיקה בפברואר 1980 וחידשה אותן באופן מוגבל בשנת 1994.
כמעט כל שברי המטוס מונחים עדיין על הר ארבוס תחת שכבה של שלג וקרח. בתקופות של התחממות באזור, עם נסיגת השלגים, ניתן לראות את השברים מן האוויר.
בשנת 1988 שודרה בניו זילנד ובאוסטרליה מיני-סדרה בשם: "ארבוס: אחרי האסון" אשר התמקדה בחקירה ובוועדת החקירה הממלכתית.
מצבת זיכרון לנוסעי המטוס שלא זוהו או נמצאו ניצבת בבית קברות בפרבר של העיר אוקלנד, באתר ההתרסקות על הר ארבוס הוצבה אנדרטה לאסון, ובשטח שדה התעופה של אוקלנד אנדרטה לאנשי צוות המטוס.